CELEX: C2007/095/03
Language: fi
Date: 2007-04-28 00:00:00
Title: Asia C-292/04: Yhteisöjen tuomioistuimen tuomio (suuri jaosto) 6.3.2007 (Finanzgericht Kölnin (Saksa) esittämä ennakkoratkaisupyyntö) — Wienand Meilicke, Heidi Christa Weyde ja Marina Stöffler v. Finanzamt Bonn-Innenstadt (Tulovero — Yhtiöveron hyvitys, joka myönnetään kyseisessä jäsenvaltiossa asuvien yhtiöiden maksamien osinkojen osalta — EY 56 ja EY 58 artikla — Tuomion vaikutusten ajallinen rajoittaminen)

28.4.2007   
            
            
               FI
            
            
               Euroopan unionin virallinen lehti
            
            
               C 95/2
            
         Yhteisöjen tuomioistuimen tuomio (suuri jaosto) 6.3.2007 (Finanzgericht Kölnin (Saksa) esittämä ennakkoratkaisupyyntö) — Wienand Meilicke, Heidi Christa Weyde ja Marina Stöffler v. Finanzamt Bonn-Innenstadt
   (Asia C-292/04) (1)
   
   (Tulovero - Yhtiöveron hyvitys, joka myönnetään kyseisessä jäsenvaltiossa asuvien yhtiöiden maksamien osinkojen osalta - EY 56 ja EY 58 artikla - Tuomion vaikutusten ajallinen rajoittaminen)
   (2007/C 95/03)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Köln
   Pääasian asianosaiset
   
      Kantajat: Wienand Meilicke, Heidi Christa Weyde ja Marina Stöffler
   
      Vastaaja: Finanzamt Bonn-Innenstadt
   Oikeudenkäynnin kohde
   Ennakkoratkaisupyyntö — Finanzgericht Köln — EY 56 ja EY 58 artiklan tulkinta — Tuloverojärjestelmä, jossa säädetään yhtiöveron hyvityksen soveltamisesta kotimaisten yhtiöiden jakamiin osinkoihin mutta ei sellaisten yhtiöiden jakamiin osinkoihin, joiden kotipaikka on jossain toisessa jäsenvaltiossa
   Tuomiolauselma
   EY 56 ja EY 58 artiklaa on tulkittava siten, että ne ovat esteenä sellaiselle verolainsäädännölle, jonka mukaan pääomayhtiön osinkojen jakamisen yhteydessä jäsenvaltiossa yleisesti verovelvolliselle osakkeenomistajalle myönnetään jaettuun voittoon sovellettavan yhtiöveron verokannan perusteella laskettava yhtiöveron hyvitys, jos osinkoja jakava yhtiö on sijoittautunut samaan jäsenvaltioon, mutta ei myönnetä silloin, jos tämä yhtiö on sijoittautunut toiseen jäsenvaltioon.
   
      (1)  EUVL C 228, 11.9.2004.